Hægt verður að bjóða út fullnaðarhönnun meðferðarkjarna nýs Landspítala , gatna - og lóðaframkvæmdir við sjúkrahótelið og byggingu þess , gangi eftir áform stjórnvalda um stóraukið fé í fjárlögum næsta árs til uppbyggingar Landspítala . Þetta kom fram í máli Kristjáns Þórs Júlíussonar heilbrigðisráðherra á ráðstefnu samtakanna Spítalinn okkar fyrir helgi . Ráðherra rakti í stuttu máli hvernig áform um byggingu nýs Landspítala hafa þróast frá því að málið komst á dagskrá um síðustu aldamót , m.a. hvernig áform um framkvæmdir hefðu verið endurskoðuð og verulega dregið úr áætluðu umfangi verkefnisins . Sem betur fer hefur það vit og strit sem lagt hefur verið í þennan langa aðdraganda ekki farið í súginn . Ekki er lengur deilt um þörf , skipulag , byggingamagn eða staðsetningu . Deiliskipulag , svæðisskipulag og aðalskipulag Reykjavíkurborgar hefur verið samþykkt miðað við uppbyggingu Landspítala við Hringbraut . Staðfesting Skipulagsstofnunar liggur fyrir og vilji Alþingis er skýr hvað þetta varðar , sem meðal annars var innsiglaður í vor þegar ráðist var í útboð á fullnaðarhönnun sjúkrahótels við Hringbraut “ sagði ráðherra meðal annars . Kristján Þór segir að viljann til framkvæmda hafi ekki vantað heldur færar leiðir til að fjármagna framkvæmdirnar skynsamlega þannig að stöðu ríkissjóðs sé ekki stefnt í voða . Nú hafi skapast svigrúm sem nýta eigi í mikilvæg verkefni og þar sé uppbygging Landspítalans forgangsmál : „ ... í gær voru kynnt þau ánægjulegu tíðindi að ríkisstjórnin hyggst bæta inn í fjárlagafrumvarpið 875 milljónum króna til uppbyggingar Landspítala – og ég á ekki von á öðru en að Alþingi samþykki þessa breytingu . Þetta þýðir að í fjárlögum næsta árs verða 945 milljónir króna til verksins sem gerir kleift að bjóða út fullnaðarhönnun meðferðarkjarnans , bjóða út gatna - og lóðaframkvæmdir við sjúkrahótelið og bjóða út framkvæmdina við sjálfa byggingu sjúkrahótelsins . “ Samkvæmt uppfærðri framkvæmdaáætlun og miðað við verðlag núna er heildarkostnaður við sjúkrahúsbyggingarnar ; þ.e. meðferðarkjarnann , rannsóknarhúsið og sjúkrahótelið , rúmir 48 milljarðar króna sem dreifist á sjö ár .